
                                               Nr.23/18/2008
BIROUL PERMANENT
AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind ratificarea Protocolului între Guvernul României şi Guvernul Republicii Peru, semnat la Lima, la 12 decembrie 2006, de amendare a Acordului de cooperare economico-comercială dintre Guvernul României şi Guvernul Republicii Peru, semnat la Lima, la 16 mai 1994, transmis cu adresa nr. P.L.x 6 din 4 februarie 2008, înregistrat sub nr.23/18 din 6 februarie 2008.


În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

     Nr.23/18/2008
R A P O R T
asupra proiectului de Lege privind ratificarea Protocolului între Guvernul României şi Guvernul Republicii Peru, semnat la Lima, la 12 decembrie 2006, de amendare a Acordului de cooperare economico-comercială dintre Guvernul României şi Guvernul Republicii Peru, 
semnat la Lima, la 16 mai 1994


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, în fond, cu proiectul de Lege privind ratificarea Protocolului între Guvernul României şi Guvernul Republicii Peru, semnat la Lima, la 12 decembrie 2006, de amendare a Acordului de cooperare economico-comercială dintre Guvernul României şi Guvernul Republicii Peru, semnat la Lima, la 16 mai 1994, transmis cu adresa nr. P.L.x 6 din 4 februarie 2008, înregistrat sub nr.23/18 din 6 februarie 2008.



Potrivit prevederilor art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.



Consiliul Legislativ, cu adresa nr.1705 din 11 decembrie 2007, a avizat favorabil proiectul de lege cu observaţii şi propuneri.



Comisia juridică, de disciplină şi imunităţi a avizat favorabil proiectul de lege, conform avizului nr.P.L.x 6 din 13 decembrie 2008.



Comisia pentru politică externă a avizat favorabil proiectul de lege, conform avizului nr.33/P.L.x 6 din 14 februarie 2008.


Proiectul de lege are ca obiect ratificarea Protocolului între Guvernul României şi Guvernul Republicii Peru, semnat la Lima, la 12 decembrie 2006, de amendare a Acordului de cooperare economico-comercială dintre Guvernul României şi Guvernul Republicii Peru, semnat la Lima, la 16 mai 1994.


În conformitate cu prevederile art.61 din Regulamentul Camerei Deputaţilor, republicat, membrii comisiei au finalizat examinarea proiectului de lege în şedinţa din 26 februarie 2008.



La lucrările comisiei au fost prezenţi toţi cei 22 deputaţi membri ai comisiei.



La dezbaterile asupra proiectului de lege au participat, în calitate de invitaţi, domnul Maxim Dan – director general în Ministerul pentru IMM, Comerţ, Turism şi Profesii Liberale şi doamna Cristiana Morariu – director în Ministerul Afacerilor Externe.



În urma examinării proiectului de lege, comisia a hotărât cu unanimitate de voturi, să propună plenului Camerei Deputaţilor adoptarea proiectului de lege în forma trimisă de iniţiator.


Prin obiectul de reglementare şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,
                   Iulian Iancu                                              Aurelia Vasile
Consilier parlamentar,

Viorela Gondoş

